Áttatíu björgunarsveitarmenn eru nú að störfum í Keflavík og er talsverður vindur á svæðinu . Eitthvað er um foktjón og eru dæmi um að bárujárnsplötur séu farnar að losna af byggingum . Þetta kemur fram í Facebook færslu lögreglunnar á Suðurnesjum . Sjá má myndband af svæðinu neðst í fréttinni . Í færslunni kemur fram að lögreglan hafi lokað Hrannargötu í Keflavík vegna hættu á stórum bárujárnsplötum sem þar eru á ferðinni . Ekki er talið æskilegt að tryggja plöturnar á meðan vindur er þetta mikill en það verður þó gert komi þær til með að skapa meiri hættu . Einnig er eitthvað um fok í Garði og Sandgerði . Lögregla leggur áherslu á að allir fari varlega , björgunarsveitarfólk sem og löggæslufólk . Í nýrri færslu biður lögreglan á Suðurnesjum almenning um að virða lokanir . Segist lögreglan vera með mikinn viðbúnað við Víkurbraut og hafnarsvæðið í Keflavík vegna foks .